Egy módszer bemutatása
A kurzus során minden nap többször megálltunk, tanultunk és alkalmaztunk mindfulness technikákat. Különös figyelmet fordítva a helyes légzéstechnikákra, a stressz levezetésére. Olyan lehetőségeket mutatott számunkra a tanárnő, amelyet felnőttek és gyerekek egyaránt tudnak alkalmazni krízis helyzetekben önmaguk megnyugtatására, stabilizálására. 
Ezekre írom le a tanult jó gyakorlatokat:
· csendet mindig hangtál megszólaltatásával kért és várt, ez nagyon kellemes, megnyugtató és figyelemfelkeltő volt
· körben állva különböző mozgásokat végeztünk, fej átmozgatása, tenyerek összedörzsölése, testsúly áthelyezése a lábakon
· körben állva a csoport tagjai mutatnak különböző mozgásokat, amelyeket a többieknek utánozni kellett 4-szer, 5-ször egymás után
· körben állva, csukott szemmel befelé figyelés, illetve a környezet hangjainak, illatának, levegő mozgásának a megfigyelése
· minden alkalommal lehetett passzolni a feladatokat, lehetett csak „ külső megfigyelő” -nek lenni
Stresszoldása alkalmas gyakorlatok:
· négyzetes légzés vizuális ábrázolása (https://www.youtube.com/watch?v=bF_1ZiFta-E)
· kezek erőből történő összenyomása, majd utána relaxáció
· falhoz támaszkodás és annak erőből való eltolása
· falhoz támaszkodás és ott helyben futás
Ezen a feladatok a tudatosságra tanítanak, felnőttet és gyermeket egyaránt, ezzel megkönnyítik az éppen krízis helyzetben lévő személyek életét. A módszerek minden napos használata rutinná válik, így a kialakuló problémákat már előre lehet látni és arra megoldási stratégiákat lehet létrehozni. 

